title: Регламент за изпълнение (ЕС) № 766/2012 на Комисията от 24 юли 2012 година за одобрение на минимални промени в спецификацията на название, вписано в регистъра на защитените наименования за произход и на защитените географски указания [Patata di Bologna (ЗНП)]

text:
               24.8.2012

               BG

               Официален вестник на Европейския съюз

               L 229/6

         РЕГЛАМЕНТ ЗА ИЗПЪЛНЕНИЕ (ЕС) № 766/2012 НА КОМИСИЯТА
   от 24 юли 2012 година
   за одобрение на минимални промени в спецификацията на название, вписано в регистъра на защитените наименования за произход и на защитените географски указания [Patata di Bologna (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 9, параграф 2, второ изречение от него,
   като има предвид, че:

               (1)

               В съответствие с член 9, параграф 1, първа алинея от Регламент (ЕО) № 510/2006 Комисията разгледа заявката на Италия за одобрение на промените на елементите в спецификацията на защитеното наименование за произход „Patata di Bologna“, регистрирано по силата на Регламент (ЕС) № 228/2010 на Комисията (2).

               (2)

               Заявлението се отнася до изменения в описанието на продукта със защитено наименование за произход „Patata di Bologna“ и е свързано с промени в единния документ.

               (3)

               Комисията разгледа въпросното изменение и стигна до заключението, че то е обосновано. Тъй като промяната е незначителна, Комисията може да я одобри съгласно член 9, параграф 2 от Регламент (ЕО) № 510/2006, без да прибягва до процедурата, описана в членове 6 и 7 от същия регламент,

         ПРИЕ НАСТОЯЩИЯ РЕГЛАМЕНТ:
   Член 1
   Спецификацията на защитеното наименование за произход „Patata di Bologna“ се изменя в съответствие с приложение I към настоящия регламент.
   Член 2
   Консолидираният единен документ, съдържащ основните елементи на спецификацията, е включен в приложение II към настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 24 юли 2012 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 93, 31.3.2006 г., стр. 12.

      (2)  ОВ L 69, 19.3.2010 г., стp. 1.

      ПРИЛОЖЕНИЕ I
      Одобрени бяха следните промени в спецификацията за защитеното наименование за произход „Patata di Bologna“:
      Промените по отношение на отделните елементи са следните:

                  Вода: посочен е методът за анализ, който следва да се използва от лабораторията.

                  Съдържание на протеини: диапазонът за съдържанието на протеини е променен на 0,9—2,6 % и е посочен методът за анализ, който следва да се използва от лабораторията.

                  Мазнини: в диапазона 0,09—1,12 % за ядивната част; променена е само максималната стойност.

            Понастоящем границата на откриваемост е 0,1 % за избрания метод за анализ, така че концентрации под тази граница не могат да бъдат установени. Предвид факта, че действителният минимум, който може да бъде постигнат, не е известен, се счита за целесъобразно да се укаже само максималната стойност.
      Посочен е методът за анализ, който следва да се използва от лабораторията.

                  Въглехидрати: диапазонът на съдържанието на въглехидрати е разширен от 13,5—17,0 % на 8,0—19,0 %. Освен това по отношение на анализа е посочено, че аналитичните данни се получават, като от 100 се извадят стойностите за вода, пепел, мазнини, протеини и влакна (получени на свой ред чрез посочените методи за анализ). Затова предложените промени на минималните и максималните стойности на определени параметри включват също така промяна в диапазона от стойности за въглехидратите.

                  Хранителни влакнини: диапазонът за съдържанието на влакнини е разширен от 2,2—2,7 % на 0,9—4,0 %. Посочен е методът за анализ, който следва да се използва от лабораторията.

                  Минерали: Счита за целесъобразно да не се посочват повече в скоби всички минерали, а терминът „минерали“ да бъде заменен с термина „сурова пепел“, като се посочи методът за анализ, който следва да се използва, и повторно се определят стойностите.

            По-широкият диапазон за стойностите на суровата пепел, който трябва да се използва като параметър за съдържанието на минерали, произтича от необходимостта да се вземат предвид различните фактори, които биха могли да окажат въздействие върху нейното съдържание. Предвид трудността да се определят точно различните променливи, които могат да окажат въздействие върху съдържанието на пепел, изглежда целесъобразно и необходимо да се въведе разширен диапазон на съдържанието, както и да се определи процедура не само за вземането на проби, но и за подготовката на пробата преди анализа.
      Счита се за целесъобразно от различните минерали, посочени в предишната версия на спецификацията на продукта със ЗНП „Patata di Bologna“, да се посочи само минералът, който се открива в значителни количества и характеризира хранителната стойност на картофите, т.е. калий (K), изразен като K в mg/100 g ядивна част. Минималната стойност е 250 mg/100 g, определена чрез анализ EPA 3015A/EPA 6010B.

                  Витамини: терминът „витамини“ е твърде общ. По тази причина се предлага този параметър да отпадне, тъй като аналитичното определяне на всички витамини, съдържащи се в продукта, би оказало значително въздействие върху разходите за анализа, без да предостави значими данни от гледна точка на хранителни качества и характеристики. Също и анализът на витамин C (L-аскорбинова киселина) — витамина с най-висока концентрация в клубена — не би предоставил данни, които могат да характеризират продукта, тъй като няколко несвързани параметъра (продължителност на съхранението, метод за анализ, сезонни условия, бързо разграждане по време на аналитичното откриване) оказват въздействие върху неговото съдържание.

                  Сухо вещество: дадената в скоби стойност се заличава, тъй като тази информация е излишна и противоречи на горепосочения параметър за съдържанието на вода в средния състав на 100 g ядивна част.

      ПРИЛОЖЕНИЕ II
      ЕДИНЕН ДОКУМЕНТ

         РЕГЛАМЕНТ (ЕО) № 510/2006 НА СЪВЕТА

      „PATATA DI BOLOGNA“

         ЕО №: IT-PDO-0105-0934-02.01.2012

         ЗГУ ( ) ЗНП ( X )

      1.   Наименование

      „Patata di Bologna“
      2.   Държава членка или трета държава

      Италия
      3.   Описание на земеделския продукт или храна

      3.1.   Вид продукт

                  Клас 1.6

                  Плодове, зеленчуци и зърнени култури, пресни или преработени

            3.2.   Описание на продукта, за който се отнася наименованието от точка 1

      Продуктът трябва да принадлежи към сорта „Primura“ и да може да бъде идентифициран по външен вид, химически състав и органолептични характеристики в съответствие със следните спецификации: форма на клубените: правилна, продълговато-овална, с плитки очи; гладка кожица без наранявания и външни дефекти, променящи нейните характеристики; размер на клубените: сходен, между 40 mm и 75 mm;
      месестата част е плътна, а цветът ѝ е бял до светложълт;
      добра съхраняемост.
      В 100 g от ядивната част се съдържат средно:

                  —

                  вода 70,0—85,0 %; лабораторен метод съгласно Министерско постановление от 27 май 1985 г. (Италиански държавен вестник бр. 145, 2.6.1985 г.);

                  —

                  протеини 0,9—2,6 %; лабораторен метод, посочен като ISO 937 - 1978 (E) и официален метод на AOAC № 932.08;

                  —

                  максимално съдържание на мазнини 1,12 %; лабораторен метод, посочен като ISTISAN 1996/34, стр. 41—43;

                  —

                  въглехидрати 8,0—19,0 %; аналитичните данни се получават чрез изваждане от 100 на стойностите за водата, пепелта, мазнините, протеините и хранителните влакнини;

                  —

                  хранителни влакнини 0,9—4,0 %; лабораторен метод, посочен като AOAC 985.29, 17-то издание, 2003 г.;

                  —

                  сурова пепел 0,4—1,45 %; метод за анализ, посочен като ISTISAN 1996/34, стр. 77—78 и ISO 936:1998 (E);

                  —

                  -калий (K): най-малко 250 mg/100 g продукт; метод за анализ, посочен като EPA 3015A и EPA 6010B.

            Сортът „Primura“ е символ на „Patata di Bologna“ благодарение на привлекателния си вид в ястията, средното съдържание на сухо вещество, високата плътност на месестата част, типичния, но ненатрапчив вкус, както и на добрата си съхраняемост Посочените характеристики са резултат от отглеждането в подходящи почви, запазени непроменени през годините, благодарение на което тези картофи продължават да задоволяват изискванията на пазара.
      3.3.   Суровини (само за преработени продукти)

      —
      3.4.   Фураж (само за продукти от животински произход)

      —
      3.5.   Специфични етапи на производството, които трябва да бъдат извършени в определения географски район

      Всички етапи — от засаждането до окончателното прибиране на клубените — трябва да бъдат извършени в географския район на производство.
      3.6.   Специфични правила за рязане, настъргване, опаковане и др.

      Приготвянето и опаковането трябва да бъдат извършени в провинция Болоня. Правилното опаковане е от съществена важност за запазването на отличните органолептични и търговски качества на ЗНП „Patata di Bologna“. Местните производители са натрупали богати познания за правилното обработване и транспортиране на продукта, за третирането непосредствено след прибирането и за съхранението на хладно за намаляване на загубата на влажност. Тези познания и съответните практики на място правят възможно запазването на качествата на картофите със ЗНП „Patata di Bologna“, като в същото време се съблюдават техните естествени физиологични процеси.
      3.7.   Специфични правила за етикетиране

      При предлагане на пазара за консумация „Patata di Bologna“ трябва да бъдат опаковани в:

                  —

                  чували по 4 kg, 5 kg, 10 kg и 25 kg с отпечатана лента в средата с широчина най-малко 10 cm;

                  —

                  мрежи по 0,5 kg, 1 kg, 1,5 kg, 2 kg и 2,5 kg;

                  —

                  торбички от нетъкан полипропилен, самозатварящи се торбички, мрежички с ленти и пликове по 0,5 kg, 1 kg, 1,5 kg, 2 kg, 2,5 kg и 5 kg;

                  —

                  подноси или тарелки по 0,5 kg, 0,75 kg и 1 kg;

                  —

                  кашони и касетки по 10 kg, 12,5 kg, 15 kg, 20 kg и 25 kg.

            Върху опаковката трябва да бъде поставен надписът: „Patata di Bologna“, последван от надписа „D.O.P.“ и логото, представляващо стилизирано изображение на картоф, пресечен от две диагонални ленти с червен и син цвят. Спецификациите на цветовете са, както следва:

                  —

                  жълтият цвят на стилизирания картоф е Pantone Yellow 116 C, четирицветен печат 0/20/100/0;

                  —

                  червеният цвят на първата диагонална лента е Pantone Warm Red C, четирицветен печат 0/100/100/0;

                  —

                  синият цвят на втората диагонална лента е Pantone Blue 286 C, четирицветен печат 100/70/0/0.

            Печатният шрифт, който се използва за всички надписи, е Avenir — нормален и удебелен.
      Марката върху опаковките се възпроизвежда с размер на основата не по-малък от 20 mm, като надписът D.O.P. „Patata di Bologna“ трябва да бъде с по-едър шрифт отколкото този за всички други надписи върху етикета.

      4.   Кратко определение на географския район

      Провинция Болоня (Bologna).
      5.   Връзка с географския район

      5.1.   Специфична характеристика на географския район

      Болонската равнина се радва на умерени пролетни температури от края на февруари/началото на март, които са идеални за правилното поникване на засадените през този период клубени. През периода на най-интензивен растеж на растението (април — юни) температурите достигат 25 °C до 28 °C, като стимулират както образуването и нарастването на клубените, така и равномерното зреене. Валежите, които са разпределени през цялата година, благоприятстват развитието през периода на начален растеж на растенията, когато започват да се оформят клубените. Валежите спомагат също така за възстановяване на подпочвените води и позволяват подготовката на почвата преди засаждането на картофите.
      Освен това благодарение на своите естествени потоци и реки (Idice, Reno, Gaiana, Fossatone, Quaderna, Rido, Sillaro, Samoggia и Savena), както и на каналите, изградени за целите на напояването (Emiliano-Romagnolo Canal), районът се радва на добро водоснабдяване за отглеждането през пролетта и лятото — периода, през който има най-голяма нужда от това.
      Морфологичните характеристики на почвите, които са предимно алувиални и слоести и поради това богати на кислород, създават много благоприятни условия за развитието на картофите.
      5.2.   Специфична характеристика на продукта

      „Patata di Bologna“ се получават единствено от сорта „Primura“. Благодарение на доброто му приспособяване към почвата и климатичните условия в района на производство този сорт се е превърнал в символ на „Patata di Bologna“. По отношение на органолептичните характеристики месестата част на „Patata di Bologna“ се запазва особено добре и не е от брашнест тип, което я прави подходяща за приготвяне на храна по различни начини като пържене, на пара и печене. Типичният, но ненатрапващ се вкус и добрата съхраняемост на картофите са резултат от отглеждането им в подходящи почви и от използването на земеделски методи с дълга традиция, благодарение на които те са се утвърдили като еталонен продукт на пазара.
      5.3.   Причинно-следствена връзка между географския район и качеството или характеристиките на продукта (за ЗНП) или между географския район и специфичното качество, репутацията или друга характеристика на продукта (за ЗГУ)

      Характеристиките на ЗНП „Patata di Bologna“, като ароматът, вкусът и наситеният цвят на самия картоф и на неговата кожица, са резултат не само на генетиката, но също така на околната среда, в която се отглежда той (почва, климат, земеделски техники, условия на съхранение), което обуславя ясната връзка на „Patata di Bologna“ с провинция Болоня. Отглеждането на картофи в провинция Болоня има дълга традиция благодарение на особено подходящите почви в района, отличното качество и органолептичните характеристики на някои сортове, както и на традиционните земеделски техники, които използват производителите. Началото на отглеждането на картофи в провинцията е поставено поради нуждата от изхранване на населението, особено при лоши реколти на пшеница (пшеницата винаги е считана за основен хранителен продукт), а също така и поради убеждението, че отглеждането на картофи би било от полза за провинцията, в смисъл че повече няма да се разчита на храна, закупувана от другаде. Връзката постепенно се заздравява благодарение на усилената работа на производителите, които стъпка по стъпка разработват почти перфектни методи за отглеждане, все по-ефективното оборудване, приспособено към особеностите на продукта, най-модерните техники за съхранение на продукта и структурите за предлагане на пазара, способни да използват изцяло търговските и качествените характеристики на продукта благодарение по-специално на високото равнище на специализация в района.
      Благодарение на специалната среда — резултат от взаимодействието между почвата (почвознание и хидрография) и климата (дъждовен през есенно-зимния период, с умерени пролетни температури още от края на февруари и оптимални температури около 25 °C през периода на формиране на клубените) — отглежданите тук картофи придобиват физически (консистенция, гранулометричен състав) и органолептични характеристики (по-специално аромат и вкус), които им придават особено качество.
      Според описанието в едно произведение на Contri (1817 г.) почвите в провинция Болоня са подходящи за отглеждането на картофи, защото картофите виреят най-добре в „вече пресушени, повдигнати от алувиални наноси“, което е характерно за рекултивираната земя в тази провинция. Промените в земната повърхност с течение на времето са довели до образуването на ниско разположени райони с алувиални наноси от реки и потоци, извиращи от Апенините и все още течащи и днес. Тези почви са със средна до фина консистенция, достатъчна дълбочина и са добре отводнявани. Те са алкални, съдържат органични вещества и са богати на особено важните за картофите хранителни елементи като калий, който присъства в големи количества, фосфор и азот. Тези условия са идеални за отглеждането на картофи, не на последно място и поради техните скупчени корени, липсата на главен корен и гъстата им система от коренови власинки.
      Исторически и културни препратки
      Отглеждането на картофи се разпространява в провинция Болоня в началото на деветнадесети век, стимулирано по-специално от агронома Pietro Maria Bignami, който запознава земеделските производители с картофите. Успоредно с употребата им като фураж за животните те навлизат и на трапезата.
      От края на осемнадесети и през целия деветнадесети век различни учени описват положителните и отрицателните качества на картофите, но площите, отредени за отглеждането на картофи, бележат значително увеличение главно в резултат на произведението на Contri, един циркуляр на папския легат кардинал Opizzoni (1817 г.) и едно практическо описание на отглеждането на картофи от Benni.
      Следва да се споменат също така произведенията на Berti-Pichat и Bignardi, посветени на отглеждането на картофи в провинция Болоня и публикувани през втората половина на деветнадесети век. Към 1900 г. отглеждането на тази култура достига пълния си потенциал и в цялата провинция — от равнината до хълмовете и планините — се превръща във важен източник на доходи за местната селска икономика. Около картофите се заражда цял нов икономически отрасъл и са разработени модерни техники за съхранение, както и структури за предлагане на пазара, пригодени за ефективно стопанисване на продукта.

         Препратка към публикуваната спецификация

      Министерството откри националната процедура за възражение с публикуването на заявката за промяна на ЗНП „Patata di Bologna“ в Официален вестник на Италианската република № 263 от 11 ноември 2011 г.
      Пълният текст на спецификацията на продукта е на разположение на следния интернет адрес:
      http://www.politicheagricole.it/flex/cm/pages/ServeBLOB.php/L/IT/IDPagina/3335
      или
      направо от началната страница на уебсайта на Министерството на политиката в областта на земеделието, продоволствието и горите (www.politicheagricole.it), като се кликне върху „Qualità e sicurezza“ (горе вдясно на екрана) и след това върху „Disciplinari di Produzione all’esame dell’UE“.


title: Регламент за изпълнение (ЕС) 2016/1048 на Комисията от 28 юни 2016 година за установяване на стандартни стойности при внос с цел определяне на входната цена на някои плодове и зеленчуци

text:
               29.6.2016

               BG

               Официален вестник на Европейския съюз

               L 170/67

         РЕГЛАМЕНТ ЗА ИЗПЪЛНЕНИЕ (ЕС) 2016/1048 НА КОМИСИЯТА
   от 28 юни 2016 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 юни 2016 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  143,9

                  ZZ

                  143,9

                  0709 93 10

                  TR

                  139,3

                  ZZ

                  139,3

                  0805 50 10

                  AR

                  165,0

                  CL

                  182,0

                  MA

                  174,9

                  UY

                  208,0

                  ZA

                  166,6

                  ZZ

                  179,3

                  0808 10 80

                  AR

                  128,2

                  BR

                  91,1

                  CL

                  133,7

                  CN

                  75,7

                  NZ

                  145,9

                  US

                  161,9

                  ZA

                  112,3

                  ZZ

                  121,3

                  0809 10 00

                  TR

                  224,3

                  ZA

                  254,4

                  ZZ

                  239,4

                  0809 29 00

                  TR

                  356,0

                  ZZ

                  356,0

                  0809 30 10 , 0809 30 90

                  TR

                  164,4

                  ZZ

                  164,4

                  0809 40 05

                  TR

                  148,6

                  ZZ

                  148,6

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 949/2011 на Съвета от 22 септември 2011 година за изпълнение на Регламент (ЕО) № 560/2005 за налагане на някои специфични ограничителни мерки, насочени към определени лица и стопански субекти, с оглед ситуацията в Кот д’Ивоар

text:
               24.9.2011

               BG

               Официален вестник на Европейския съюз

               L 247/1

         РЕГЛАМЕНТ ЗА ИЗПЪЛНЕНИЕ (ЕС) № 949/2011 НА СЪВЕТА
   от 22 септември 2011 година
   за изпълнение на Регламент (ЕО) № 560/2005 за налагане на някои специфични ограничителни мерки, насочени към определени лица и стопански субекти, с оглед ситуацията в Кот д’Ивоар
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕО) № 560/2005 на Съвета от 12 април 2005 г. за налагане на някои специфични ограничителни мерки, насочени към определени лица и стопански субекти, с оглед ситуацията в Кот д’Ивоар (1), и по-специално член 11а, параграф 2 от него,
   като има предвид, че:

               (1)

               На 12 април 2005 г. Съветът прие Регламент (ЕО) № 560/2005.

               (2)

               С оглед на събитията в Кот д’Ивоар списъкът на физическите и юридическите лица, субекти или образувания, обхванати от ограничителните мерки, установен в приложение IА към Регламент (ЕО) № 560/2005, следва да бъде изменен.

               (3)

               С оглед на неотложната ситуация и за да се гарантира, че предвидените в настоящия регламент мерки са ефективни, настоящият регламент следва да влезе в сила незабавно след публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   Физическите лица, изброени в приложението към настоящия регламент, се заличават от списъка в приложение IА към Регламент (ЕО) № 560/2005.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 22 септември 2011 година.

            За Съвета

            Председател

         M. DOWGIELEWICZ

      (1)  ОВ L 95, 14.4.2005 г., стр. 1.

      ПРИЛОЖЕНИЕ

         Физически лица, посочени в член 1

                  2.

                  подполковник Nathanaël Ahouman Brouha

                  19.

                  г-н Yao N’Dré

                  52.

                  г-н Timothée Ahoua N’Guetta

                  53.

                  г-н Jacques André Daligou Monoko

                  54.

                  г-н Bruno Walé Ekpo

                  55.

                  г-н Félix Tano Kouakou

                  56.

                  г-жа Hortense Kouassi Angoran

                  57.

                  г-жа Joséphine Suzanne Touré

                  79.

                  полковник Babri Gohourou Hilaire

                  89.

                  г-н Roland Dagher

                  105.

                  Zakaria Fellah

                  107.

                  Charles Kader Gore

                  109.

                  Kadio Morokro Mathieu


title: Регламент за изпълнение (ЕС) № 626/2014 на Комисията от 10 юни 2014 година за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа

text:
               13.6.2014

               BG

               Официален вестник на Европейския съюз

               L 174/26

         РЕГЛАМЕНТ ЗА ИЗПЪЛНЕНИЕ (ЕС) № 626/2014 НА КОМИСИЯТА
   от 10 юни 2014 година
   за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С Регламент (ЕИО) № 2658/87 е установена номенклатура от стоки, наричана по-нататък Комбинирана номенклатура или КН, която се съдържа в приложение I към посочения регламент.

               (2)

               Съществуват различни мнения по отношение на класирането (в позиции 2207 и 3824 по КН) на смеси, съдържащи етилов алкохол, използвани като суровина за производството на горива за моторни превозни средства.

               (3)

               В интерес на правната сигурност е необходимо да се изясни обхватът на подпозиция 2207 20 от КН по отношение на денатурирания етилов алкохол.

               (4)

               Подпозиция 2207 20 по КН следва да обхваща етилов алкохол с алкохолно съдържание 50 или повече обемни процента, по-специално смеси на основата на етилов алкохол, използвани за производството на гориво за моторни превозни средства, в които етиловият алкохол е денатуриран чрез добавяне към него на някои вещества с цел да стане необратимо негоден за консумация от човека.

               (5)

               Европейският стандарт EN 15376, озаглавен „Автомобилни горива — Етанол като съставка на бензина — Изисквания и методи за изпитване“ и одобрен от Европейския комитет по стандартизация на 24 декември 2010 г., допринася за целите на Европейския съюз с доброволни технически стандарти, които насърчават свободната търговия и завършват изграждането на единния пазар. В точка 4.3 от него е поместен списък с препоръчителни денатуриращи вещества, които не са вредни за системите на превозните средства. В списъка са изброени следните вещества: автомобилен бензин, съответстващ на EN 228, етил третичен бутил етер (ETБЕ), метил третичен бутил етер (МТБЕ), третичен бутилов алкохол (TБA), 2-метил-1-пропанол (изобутанол) и 2-пропанол (изопропанол). В сместа може да бъде използвано едно или повече от тези денатуриращи вещества, с изключение на изобутанол и изопропанол, които са лесно отделими от сместа. Ето защо те винаги трябва да се използват в комбинация с друго денатуриращо вещество.

               (6)

               Следва да бъде вмъкната нова допълнителна бележка в част втора, глава 22 от КН, за да се осигури еднаквото ѝ тълкуване в целия Съюз.

               (7)

               Комитетът по Митническия кодекс не представи становище в рамките на определения от неговия председател срок,

         ПРИЕ НАСТОЯЩИЯ РЕГЛАМЕНТ:
   Член 1
   В част втора, глава 22 от Комбинираната номенклатура, съдържаща се в приложение I към Регламент (ЕИО) № 2658/87, се добавя следната допълнителна забележка 12:

                  „12.

                  Подпозиция 2207 20 включва смеси от етилов алкохол, използвани като суровина за производството на горива за моторни превозни средства, с алкохолно съдържание 50 или повече обемни процента, като етиловият алкохол е денатуриран с едно или повече от следните вещества:

                              а)

                              автомобилен бензин (в съответствие с EN 228);

                              б)

                              третичен-бутил етил етер (етил-третичен-бутил-етер, ЕТБЕ);

                              в)

                              метил третичен бутил етер (МТБЕ);

                              г)

                              2-метилпропан-2-ол (третичен бутилов алкохол, ТБА);

                              д)

                              2-метилпропан-1-ол (2-метил-1-пропанол, изобутанол);

                              е)

                              пропан-2-ол (изопропилов алкохол, 2-пропанол, изопропанол).

                        Денатуриращите вещества, посочени в букви д) и е) по-горе, трябва да се използват в комбинация с поне едно от денатуриращите вещества, посочени в букви а) — г) по-горе.“

   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 10 юни 2014 година.

            За Комисията,

            от името на председателя,

         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.


title: Регламент за изпълнение (ЕС) № 486/2011 на Комисията от 19 май 2011 година за определяне на фиксирани стойности при внос за определяне на входната цена на някои плодове и зеленчуци

text:
               20.5.2011

               BG

               Официален вестник на Европейския съюз

               L 133/8

         РЕГЛАМЕНТ ЗА ИЗПЪЛНЕНИЕ (ЕС) № 486/2011 НА КОМИСИЯТА
   от 19 май 2011 година
   за определяне на фиксирани стойности при внос за определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент (ЕО) № 1580/2007 на Комисията от 21 декември 2007 г. за определяне на правила за прилагане на регламенти (ЕО) № 2200/96, (ЕО) № 2201/96 и (ЕО) № 1182/2007 на Съвета в сектора на плодовете и зеленчуците (2), и по-специално член 138, параграф 1 от него,
   като има предвид, че:
   в изпълнение на резултатите от Уругвайския кръг от многостранните търговски преговори Регламент (ЕО) № 1580/2007 посочва критерии за определяне от Комисията на фиксирани стойности при внос от трети страни за продуктите и периодите, посочени в приложение XV, част A от посочения регламент,
   ПРИЕ НАСТОЯЩИЯ РЕГЛАМЕНТ:
   Член 1
   Фиксираните стойности при внос, посочени в член 138 от Регламент (ЕО) № 1580/2007, са определени в приложението към настоящия регламент.
   Член 2
   Настоящият регламент влиза в сила на 20 май 2011 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 май 2011 година.

            За Комисията, от името на председателя,

         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 350, 31.12.2007 г., стр. 1.

      ПРИЛОЖЕНИЕ
      Фиксирани стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Кодове на трети страни (1)

                  Фиксирана вносна стойност

                  0702 00 00

                  JO

                  50,2

                  MA

                  40,7

                  TN

                  91,1

                  TR

                  73,2

                  ZZ

                  63,8

                  0707 00 05

                  TR

                  108,9

                  ZZ

                  108,9

                  0709 90 70

                  MA

                  86,8

                  TR

                  118,7

                  ZZ

                  102,8

                  0709 90 80

                  EC

                  27,0

                  ZZ

                  27,0

                  0805 10 20

                  EG

                  58,6

                  IL

                  55,4

                  MA

                  46,2

                  TR

                  74,4

                  ZZ

                  58,7

                  0805 50 10

                  AR

                  72,2

                  TR

                  69,4

                  ZA

                  91,9

                  ZZ

                  77,8

                  0808 10 80

                  AR

                  94,1

                  BR

                  69,2

                  CA

                  108,5

                  CL

                  86,7

                  CN

                  112,1

                  NZ

                  112,4

                  US

                  151,2

                  UY

                  60,0

                  ZA

                  79,7

                  ZZ

                  97,1

         (1)  Номенклатура на страните, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „друг произход“.


title: Регламент за изпълнение (ЕС) № 456/2011 на Комисията от 11 май 2011 година относно изменение на представителните цени и размера на допълнителните вносни мита за някои продукти от сектора на захарта, определени с Регламент (ЕC) № 867/2010 за 2010/11 пазарна година

text:
               12.5.2011

               BG

               Официален вестник на Европейския съюз

               L 123/70

         РЕГЛАМЕНТ ЗА ИЗПЪЛНЕНИЕ (ЕС) № 456/2011 НА КОМИСИЯТА
   от 11 май 2011 година
   относно изменение на представителните цени и размера на допълнителните вносни мита за някои продукти от сектора на захарта, определени с Регламент (ЕC) № 867/2010 за 2010/11 пазарна година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 година за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент (ЕО) № 951/2006 на Комисията от 30 юни 2006 г. относно правилата за прилагане на Регламент (ЕО) № 318/2006 на Съвета по отношение на обмена с трети страни в сектора на захарта (2), и по-специално член 36, параграф 2, втора алинея, второ изречение,
   като има предвид, че:

               (1)

               Размерът на представителните цени и допълнителните вносни мита, приложими за бяла захар, сурова захар и някои сиропи, за 2010/11 пазарна година се определя от Регламент (ЕC) № 867/2010 на Комисията (3). Тези цени и мита са последно изменени с Регламент (ЕC) № 438/2011 на Комисията (4).

               (2)

               Данните, с които Комисията разполага понастоящем, предполагат изменение на посочения размер в съответствие с правилата и процедурите, предвидени в Регламент (ЕО) № 951/2006,

         ПРИЕ НАСТОЯЩИЯ РЕГЛАМЕНТ:
   Член 1
   Представителните цени и допълнителните вносни мита, приложими за продуктите, посочени в член 36 от Регламент (ЕО) № 951/2006, определени в Регламент (ЕC) № 867/2010, за 2010/11 пазарна година, се изменят и се съдържат в приложението към настоящия регламент.
   Член 2
   Настоящият регламент влиза в сила на 12 май 2011 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 11 май 2011 година.

            За Комисията, от името на председателя,

         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 178, 1.7.2006 г., стр. 24.

      (3)  ОВ L 259, 1.10.2010 г., стр. 3.

      (4)  ОВ L 118, 6.5.2011 г., стр. 6.

      ПРИЛОЖЕНИЕ

         Изменен размер на представителните цени и на допълнителните вносни мита за бяла захар, сурова захар и продуктите с код по КН 1702 90 95, приложим считано от 12 май 2011 година

                  (EUR)

                  Код по КН

                  Размер на представителната цена за 100 kg нето от съответния продукт

                  Размер на допълнителното мито за 100 kg нето от съответния продукт

                  1701 11 10 (1)

                  43,09

                  0,00

                  1701 11 90 (1)

                  43,09

                  1,98

                  1701 12 10 (1)

                  43,09

                  0,00

                  1701 12 90 (1)

                  43,09

                  1,68

                  1701 91 00 (2)

                  42,65

                  4,67

                  1701 99 10 (2)

                  42,65

                  1,54

                  1701 99 90 (2)

                  42,65

                  1,54

                  1702 90 95 (3)

                  0,43

                  0,26

         (1)  Определяне за стандартното качество, както е посочено в приложение IV, точка III от Регламент (ЕО) № 1234/2007.

         (2)  Определяне за стандартното качество, както е посочено в приложение IV, точка II от Регламент (ЕО) № 1234/2007.

         (3)  Определяне за 1 % съдържание на захароза.


title: Регламент за изпълнение (ЕС) 2017/199 на Съвета от 6 февруари 2017 година за прилагане на член 9, параграф 5 от Регламент (ЕО) № 1183/2005 за налагане на някои специфични ограничителни мерки, насочени срещу лица, нарушаващи оръжейното ембарго по отношение на Демократична република Конго

text:
               7.2.2017

               BG

               Официален вестник на Европейския съюз

               L 32/1

         РЕГЛАМЕНТ ЗА ИЗПЪЛНЕНИЕ (ЕС) 2017/199 НА СЪВЕТА
   от 6 февруари 2017 година
   за прилагане на член 9, параграф 5 от Регламент (ЕО) № 1183/2005 за налагане на някои специфични ограничителни мерки, насочени срещу лица, нарушаващи оръжейното ембарго по отношение на Демократична република Конго
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 1183/2005 на Съвета от 18 юли 2005 г. за налагане на някои специфични ограничителни мерки, насочени срещу лица, нарушаващи оръжейното ембарго по отношение на Демократична република Конго (1), и по-специално член 9, параграф 5 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 18 юли 2005 г. Съветът прие Регламент (ЕО) № 1183/2005.

               (2)

               На 13 и 19 октомври 2016 г. Комитетът на Съвета за сигурност на ООН, създаден съгласно Резолюция 1533 (2004) на Съвета за сигурност на ООН, актуализира идентификационните данни, отнасящи се до двадесет и едно лица и образувания, подлежащи на ограничителни мерки.

               (3)

               Поради това приложение I към Регламент (ЕО) № 1183/2005 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 1183/2005 се изменя в съответствие с приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 6 февруари 2017 година.

            За Съвета

            Председател

         F. MOGHERINI

      (1)  ОВ L 193, 23.7.2005 г., стр. 1.

      ПРИЛОЖЕНИЕ
      Вписванията за изброените по-долу лица и образувания се заменят със следните вписвания:

         „а)   Списък на лицата, посочени в членове 2 и 2а.
         1.   Eric BADEGE

         Дата на раждане: 1971 г.
         Гражданство: Конгоанец.
         Дата на посочване от ООН: 31 декември 2012 г.
         Адрес: Руанда (към началото на 2016 г.)
         Други сведения: Той бяга в Руанда през март 2013 г. и все още пребивава там към началото на 2016 г.
         Допълнителни сведения от описателното обобщение на основанията за включване в списъка, предоставено от Комитета по санкциите:
         Eric Badege е бил подполковник и координатор за М23 в Masisi и е командвал някои операции, дестабилизирали части от територията Masisi, провинция Северно Киву. Като военен командир на М23 Badege е бил отговорен за тежки нарушения, включващи действия, насочени към деца или жени в ситуации на въоръжен конфликт. След май 2012 г. Raia Mutomboki, под командването на М23, са убили стотици граждани по време на серия координирани нападения. През август 2012 г. Badege е извършил съвместни нападения, включващи произволни убийства на граждани. Тези нападения са били организирани съвместно от Badege и от полковник Makoma Semivumbi Jacques. Според твърдения на бивши бойци от М23 ръководители на М23 безцеремонно са екзекутирали десетки деца, които са се опитали да избягат, след като са били наети като деца войници в М23.
         Според доклада на организацията „Human Rights Watch“ (HRW) от 11 септември 2012 г., руандец на 18 години, избягал, след като е бил насилствено нает в Руанда, е посочил пред HRW, че е бил свидетел на екзекуцията на шестнадесетгодишно момче от неговия отряд в М23, което се е опитало да избяга през юни. Момчето е било заловено и пребито до смърт от бойци на М23 в присъствието на останалите наемници. Съгласно тези твърдения командирът на М23, който е разпоредил убийството на момчето, посочил пред останалите наемници „[той] искаше да ни изостави“ като обяснение за причината за убийството. В доклада се посочва също, че според твърденията на очевидци най-малко тридесет и трима нови наемници и други бойци на М23 са били безцеремонно екзекутирани, когато са се опитали да избягат. Някои от тях са били вързани и застреляни в присъствието на други наемници като пример за наказанието, което биха могли да получат. Един от младите наемници е разказал пред HRW: „[когато бяхме в М23, те казаха, че [имаме избор] и бихме могли да останем с тях или да умрем. Много хора се опитаха да избягат. Някои от тях биваха открити и незабавно намираха смъртта си“.
         Badege е избягал в Руанда през март 2013 г. и пребивава там към началото на 2016 г.
         2.   Frank Kakolele BWAMBALE

         (известен още като: a) FRANK KAKORERE, б) FRANK KAKORERE BWAMBALE, в) AIGLE BLANC (Белия орел)
         Длъжност/Чин: генерал от FARDC.
         Гражданство: Конгоанец.
         Дата на посочване от ООН: 1 ноември 2005 г.
         Адрес: Киншаса, Демократична република Конго (от юни 2016 г.)
         Други сведения: Напуска CNDP през януари 2008 г. Към юни 2011 г. пребивава в Киншаса. От 2010 г. Kakolele участва в дейности привидно от името на правителствената програма на ДРК за стабилизация и възстановяване на бившите зони на въоръжен конфликт („Programme de Stabilisation et Reconstruction des Zones Sortant des Conflits Armés“ — STAREC), включително участие в мисия на STAREC в Goma и Beni през март 2011 г. Властите на ДРК го арестуват през декември 2013 г. в Beni, провинция Северно Киву, поради твърдения, че блокира процеса на разоръжаване, демобилизация и реинтеграция. Напуска ДРК и живее в Кения известно време преди да бъде призован обратно от правителството на ДРК да съдейства по отношение на ситуацията в територията Beni. Арестуван е през октомври 2015 г. в района на Mambasa поради твърдения, че подкрепя въоръжен отряд „Май-Май“, но не са му предявени обвинения и към юни 2016 г. живее в Киншаса.
         Допълнителни сведения от описателното обобщение на основанията за включване в списъка, предоставено от Комитета по санкциите:
         Frank Kakolele Bwambale е бил ръководител на RCD-ML, който е упражнявал влияние върху политиката и е осъществявал командването и контрола над дейността на силите на RCD-ML, една от въоръжените групировки и милиции, посочени в точка 20 от Резолюция 1493 (2003), отговорни за трафик на оръжие в нарушение на оръжейното ембарго. Напуснал CNDP през януари 2008 г. Считано от 2010 г. Kakolele е участвал в дейности привидно от името на правителствената програма на ДРК за стабилизация и възстановяване на бившите зони на въоръжен конфликт („Programme de Stabilisation et Reconstruction des Zones Sortant des Conflits Armés“ — STAREC), включително участие в мисия на STAREC в Goma и Beni през март 2011 г.
         Напуснал е ДРК и е живял в Кения известно време преди да бъде призован обратно от правителството на ДРК да съдейства по отношение на ситуацията в територията Beni. Арестуван е през октомври 2015 г. близо до Mambasa поради твърдения, че подкрепя въоръжен отряд „Май-Май“, но не са му били предявени обвинения. Към юни 2016 г. Kakolele живее в Киншаса.
         3.   Gaston IYAMUREMYE

         (известен още като: a) Byiringiro Victor Rumuli, б) Victor Rumuri, в) Michel Byiringiro, г) Rumuli)
         Длъжност/Чин: а) временен председател на Демократичните сили за освобождение на Руанда (FDLR), б) първи заместник-председател на FDLR-FOCA; в) генерал-майор от FDLR-FOCA
         Адрес: провинция Северно Киву, Демократична република Конго (към юни 2016 г.)
         Дата на раждане: 1948 г.
         Място на раждане: a) област Musanze (Северна провинция), Руанда б) Ruhengeri, Руанда.
         Гражданство: Руандец.
         Дата на посочване от ООН: 1 декември 2010 г.
         Допълнителни сведения от описателното обобщение на основанията за включване в списъка, предоставено от Комитета по санкциите:
         Gaston Iyamuremye е първи заместник-председател на FDLR, както и временен председател. Той притежава и ранг генерал-майор във въоръженото крило на FDLR, наречено FOCA. Към юни 2016 г. Iyamuremye се намира в провинция Северно Киву в Демократична република Конго.
         4.   Innocent KAINA

         (известен още като: а) полковник Innocent KAINA, б) India Queen (Индийската кралица)
         Длъжност/Чин: бивш заместник-командир на M23
         Адрес: Уганда (към началото на 2016 г.)
         Дата на раждане: ноември 1973 г.
         Място на раждане: Bunagana, територия Rutshuru, Демократична република Конго.
         Дата на посочване от ООН: 30 ноември 2012 г.
         Други сведения: Става заместник-командир на M23 след бягството на фракцията на Bosco Taganda в Руанда през март 2013 г. Бяга в Уганда през ноември 2013 г. В Уганда към началото на 2016 г.
         Допълнителни сведения от описателното обобщение на основанията за включване в списъка, предоставено от Комитета по санкциите:
         Innocent Kaina е бил командир на сектор, а след това заместник-командир на „Mouvement du 23 Mars“ (M23). Извършил е тежки нарушения на международното право и правата на човека и носи отговорност за такива нарушения. През юли 2007 г. Гарнизонният военен съд в Киншаса призна Kaina за виновен за престъпления против човечеството, извършени в област Ituri между май 2003 г. и декември 2005 г. Освободен през 2009 г. като част от мирното споразумение между конгоанското правителство и CNDP. В рамките на FARDC през 2009 г. носи вината за екзекуции, отвличания и осакатявания в територията Masisi. Като командир, подчинен на генерал Taganda, той е инициатор на бунта на бивши бойци от CNDP в територията Rutshuru през април 2012 г. Осигурява сигурността на бунтовниците извън Masisi. Между май и август 2012 г. следи за набирането и обучението на над 150 деца за бунта на М23, като разстрелва момчетата, опитали да избягат. През юли 2012 г. пътува до Berunda и Degho с цел мобилизация и набиране на бойци за М23. Kaina бяга в Уганда през ноември 2013 г. и все още пребивава там към началото на 2016 г.
         6.   Germain KATANGA

         Гражданство: Конгоанец.
         Дата на раждане: 28 април 1978 г.
         Място на раждане: Mambasa, провинция Ituri, Демократична република Конго.
         Адрес: Демократична република Конго (в затвора)
         Дата на посочване от ООН: 1 ноември 2005 г.
         Други сведения: През декември 2004 г. е повишен в чин генерал от FARDC. Предаден от правителството на ДРК на Международния наказателен съд на 18 октомври 2007 г. На 23 май 2014 г. първоначално е осъден от Международния наказателен съд на 12 години лишаване от свобода за военни престъпления и престъпления против човечеството, като впоследствие апелативният състав на Международния наказателен съд намалява присъдата му и определя, че излежаването на присъдата на Katanga следва да приключи на 18 януари 2016 г. Въпреки че е задържан в Нидерландия за времетраенето на съдебния процес, Katanga е прехвърлен в затвор в ДРК през декември 2015 г. и срещу него са предявени обвинения за други престъпления, извършени преди това в Ituri.
         Допълнителни сведения от описателното обобщение на основанията за включване в списъка, предоставено от Комитета по санкциите:
         Germain Katanga е бил командирът на FRPI. Участвал е в трансфер на оръжие в нарушение на оръжейното ембарго. Според бюрото на специалния представител на генералния секретар на ООН за децата и въоръжените конфликти той е отговорен за набирането и използването на деца в Ituri от 2002 до 2003 г. През декември 2004 г. е повишен в чин генерал от FARDC. Предаден от правителството на ДРК на Международния наказателен съд на 18 октомври 2007 г. На 23 май 2014 г. първоначално е осъден от Международния наказателен съд на 12 години лишаване от свобода за военни престъпления и престъпления против човечеството, като впоследствие апелативният състав на Международния наказателен съд намалява присъдата му и определя, че излежаването на присъдата му следва да приключи на 18 януари 2016 г. Въпреки че е задържан в Нидерландия за времетраенето на съдебния процес, Katanga е прехвърлен в затвор в ДРК през декември 2015 г. и срещу него са предявени обвинения за престъпления, извършени преди това в Ituri.
         7.   Thomas LUBANGA

         Място на раждане: Ituri, Демократична република Конго.
         Гражданство: Конгоанец.
         Адрес: Демократична република Конго (в затвора)
         Дата на посочване от ООН: 1 ноември 2005 г.
         Други сведения: Арестуван в Киншаса през март 2005 г. поради участието на UPC/L в нарушения на правата на човека. Предаден на Международния наказателен съд на 17 март 2006 г. Осъден от Международния наказателен съд през март 2012 г. на 14 години лишаване от свобода. На 1 декември 2014 г. апелативните съдии на Международния наказателен съд потвърждават осъдителната присъда на Lubanga и наложеното наказание. Прехвърлен в затвор в ДРК на 19 декември 2015 г. за излежаване на постановената му присъда лишаване от свобода.
         Допълнителни сведения от описателното обобщение на основанията за включване в списъка, предоставено от Комитета по санкциите:
         Thomas Lubanga е бил председател на UPC/L, една от въоръжените групировки и милиции, посочени в точка 20 от Резолюция 1493 (2003), които участват в трафик на оръжие в нарушение на оръжейното ембарго. Според бюрото на специалния представител на генералния секретар на ООН за децата и въоръжените конфликти той е отговорен за набирането и използването на деца в Ituri от 2002 до 2003 г. Арестуван е в Киншаса през март 2005 г. поради участието на UPC/L в нарушения на правата на човека и е предаден на Международния наказателен съд от властите на ДРК на 17 март 2006 г. Осъден е от Международния наказателен съд през март 2012 г. на 14 години лишаване от свобода. На 1 декември 2014 г. апелативните съдии на Международния наказателен съд потвърждават осъдителната присъда и наложеното наказание. Прехвърлен е в затвор в ДРК на 19 декември 2015 г. за излежаване на постановената му присъда лишаване от свобода.
         9.   Khawa Panga MANDRO

         (известен още като: a) Kawa Panga, б) Kawa Panga Mandro, в) Kawa Mandro, г) Yves Andoul Karim, д) Mandro Panga Kahwa, е) Yves Khawa Panga Mandro, ж) Chief Kahwa, з) Kawa)
         Дата на раждане: 20 август 1973 г.
         Място на раждане: Bunia, Демократична република Конго.
         Адрес: Уганда (към май 2016 г.)
         Гражданство: Конгоанец.
         Дата на посочване от ООН: 1 ноември 2005 г.
         Други сведения: Пратен в затвора в Bunia през април 2005 г. за саботиране на мирния процес в Ituri. Арестуван от конгоанските власти през октомври 2005 г., оправдан от Апелативния съд в Kisangani, впоследствие предаден на съдебните власти в Киншаса по нови обвинения в престъпления против човечеството, военни престъпления, убийство, квалифицирано нападение и телесна повреда. През август 2014 г. военен съд на ДРК в Kisangani го признава за виновен за военни престъпления и престъпления против човечеството и го осъжда на девет години лишаване от свобода, като го осъжда да заплати около 85 000 щатски долара на жертвите си. Излежава присъдата си и към май 2016 г. живее в Уганда.
         Допълнителни сведения от описателното обобщение на основанията за включване в списъка, предоставено от Комитета по санкциите:
         Khawa Panga Mandro е бил председател на PUSIC (Партия за единство и опазване на териториалната цялост на Конго), една от въоръжените групировки и милиции, посочени в точка 20 от Резолюция 1493 (2003), които участват в трафик на оръжие в нарушение на оръжейното ембарго. Според бюрото на специалния представител на генералния секретар на ООН за децата и въоръжените конфликти той е отговорен за набирането и използването на деца от 2001 до 2002 г. Пратен е в затвора в Bunia през април 2005 г. за саботиране на мирния процес в Ituri. Арестуван е от конгоанските властите през октомври 2005 г., оправдан е от Апелативния съд в Kisangani и впоследствие е предаден на съдебните власти в Киншаса по нови обвинения в престъпления против човечеството, военни престъпления, убийство, квалифицирано нападение и телесна повреда. През август 2014 г. военен съд на ДРК в Kisangani го признава за виновен за военни престъпления и престъпления против човечеството и го осъжда на девет години лишаване от свобода, като го осъжда да заплати около 85 000 щатски долара на жертвите си. Излежава присъдата си и към май 2016 г. живее в Уганда.
         10.   Callixte MBARUSHIMANA

         Длъжност/Чин: изпълнителен секретар на FDLR
         Дата на раждане: 24 юли 1963 г.
         Място на раждане: Ndusu/Ruhengeri, Северна провинция, Руанда.
         Гражданство: Руандец.
         Дата на посочване от ООН: 3 март 2009 г.
         Други сведения: Арестуван в Париж на 3 октомври 2010 г. по заповед на Международния наказателен съд за военни престъпления и за престъпления против човечеството, извършени от части на FDLR в провинциите Киву през 2009 г. Прехвърлен в Хага на 25 януари 2011 г. и освободен от Международния наказателен съд в края на 2011 г. Избран за изпълнителен секретар на FDLR на 29 ноември 2014 г. за мандат от пет години.
         Допълнителни сведения от описателното обобщение на основанията за включване в списъка, предоставено от Комитета по санкциите:
         До арестуването си Callixte Mbarushimana е бил изпълнителен секретар на FDLR и заместник-председател на висшето военно командване на FDLR. В качеството си на политически/военен ръководител на чуждестранна въоръжена групировка, която действа на територията на ДРК, той възпрепятства разоръжаването и доброволното репатриране и обратното заселване на бойци, съгласно точка 4 (b) в постановителната част на Резолюция 1857 (2008) на Съвета за сигурност. Арестуван е в Париж на 3 октомври 2010 г. по заповед на Международния наказателен съд за военни престъпления и за престъпления против човечеството, извършени от части на FDLR в провинциите Киву през 2009 г. Прехвърлен е в Хага на 25 януари 2011 г., но е освободен в края на 2011 г. Отново е избран за изпълнителен секретар на FDLR на 29 ноември 2014 г. за мандат от пет години.
         12.   Sylvestre MUDACUMURA

         (известен още като: a) Mupenzi Bernard, б) генерал-майор Mupenzi, в) генерал Mudacumura, г) Pharaoh (Фараон), д) Radja (Раджа)
         Длъжност/Чин: а) командир на FDLR-FOCA, б) генерал-лейтенант от FDLR-FOCA
         Дата на раждане: 1954 г.
         Място на раждане: Cellule Ferege, сектор Gatumba, община Kibilira, префектура Gisenyi, Руанда
         Адрес: провинция Северно Киву, Демократична република Конго (към юни 2016 г.)
         Гражданство: Руандец.
         Дата на посочване от ООН: 1 ноември 2005 г.
         Други сведения: Международният наказателен съд издаде заповед за арест на Mudacumura на 12 юли 2012 г. по девет обвинения във военни престъпления, вкл. нападения срещу цивилни граждани, убийство, осакатяване, жестоко третиране, изнасилване, изтезания, разрушаване на имущество, грабежи и посегателства срещу личното достойнство, за които се предполага, че са извършени между 2009 и 2010 г. в ДРК.
         Допълнителни сведения от описателното обобщение на основанията за включване в списъка, предоставено от Комитета по санкциите:
         Sylvestre Mudacumura е командир на FOCA, въоръженото крило на FDLR, който оказва влияние върху политиките и осъществява командването и контрола над дейностите на силите на FDLR, една от въоръжените групировки и милиции, посочени в точка 20 от Резолюция 1493 (2003), които участват в трафик на оръжие в нарушение на оръжейното ембарго. Mudacumura (или неговият персонал) поддържа телефонна връзка с ръководителя на FDLR Murwanashyaka в Германия, включително по време на масовите убийства в Busurungi през май 2009 г., както и с военния командир майор Guillaume по време на военните операции Umoja Wetu и Kimia II през 2009 г. Според бюрото на специалния представител на генералния секретар на ООН за децата и въоръжените конфликти той е отговорен за 27 случая на набиране и използване на деца във войски под негово командване в Северно Киву от 2002 до 2007 г. Към средата на 2016 г. Mudacumura продължава да изпълнява функциите на главнокомандващ въоръженото крило на FDLR, има чин генерал-лейтенант и се намира в провинция Северно Киву в Демократична република Конго.
         14.   Leopold MUJYAMBERE

         (известен още като: a) Musenyeri, б) Achille (Ахил), в) Frere Petrus Ibrahim (брат Petrus Ibrahim)
         Длъжност/Чин: а) началник на щаба на FDLR-FOCA, б) временeн заместник-командир на FDLR-FOCA
         Адрес: Киншаса, Демократична република Конго (към юни 2016 г.)
         Дата на раждане: a) 17 март 1962 г., б) около 1966 г.
         Място на раждане: Кигали, Руанда.
         Гражданство: Руандец.
         Дата на посочване от ООН: 3 март 2009 г.
         Други сведения: Поема длъжността заместник-командир на FDLR-FOCA през 2014 г. Заловен в Гома, ДРК, от конгоанските служби за сигурност в началото на май 2016 г. и прехвърлен в Киншаса.
         Допълнителни сведения от описателното обобщение на основанията за включване в списъка, предоставено от Комитета по санкциите:
         Leopold Mujyambere е бил командир на втора дивизия на FOCA, въоръженото крило на FDLR. В качеството си на военен ръководител на чуждестранна въоръжена групировка, която действа на територията на ДРК, той възпрепятства разоръжаването, доброволното репатриране и обратното заселване на бойци в нарушение на точка 4(b) в постановителната част на Резолюция 1857 (2008) на Съвета за сигурност. Според доказателства, проверени от експертната група за ДРК към Комитета по санкциите на Съвета за сигурност на ООН, подробно описани в доклада ѝ от 13 февруари 2008 г., освободени от контрола на FDLR-FOCA момичета са били отвлечени и сексуално насилвани. От средата на 2007 г. FDLR-FOCA, която преди това е набирала момчета в средата или в края на пубертета, насилствено набира младежи от 10-годишна възраст нагоре. Най-малките биват използвани за охрана, а по-големите деца са разполагани на фронтовата линия като войници в нарушение на точка 4(d) и (e) в постановителната част на Резолюция 1857 (2008) на Съвета за сигурност.
         През юни 2011 г. той е бил командир на оперативния сектор на FOCA в провинция Южно Киву, тогава наричан „Amazon“. По-късно бива повишен на длъжността началник-щаб на FOCA, а след това през 2014 г. започва да изпълнява длъжността заместник-командир. Заловен е в Гома, ДРК, от конгоанските служби за сигурност в началото на май 2016 г. и е прехвърлен в Киншаса.
         15.   Jamil MUKULU

         (известен още като: а) Steven Alirabaki, б) David Kyagulanyi, в) Musezi Talengelanimiro, г) Mzee Tutu, д) Abdullah Junjuaka, е) Alilabaki Kyagulanyi, ж) Hussein Muhammad, з) Nicolas Luumu, и) Julius Elius Mashauri, й) David Amos Mazengo, к) Professor Musharaf (професор Musharaf), л) Talengelanimiro)
         Длъжност/Чин: а) ръководител на Алианса на демократичните сили (ADF), б) командир, Алианс на демократичните сили.
         Адрес: според сведенията се намира в затвор в Уганда (към септември 2016 г.)
         Дата на раждане: a) 1965 г., б) 1 януари 1964 г.
         Място на раждане: селище Ntoke, окръг Ntenjeru, област Kayunga, Уганда.
         Гражданство: Угандец.
         Дата на посочване от ООН: 12 октомври 2011 г.
         Други сведения: Арестуван през април 2015 г. в Танзания и екстрадиран в Уганда през юли 2015 г. Според сведенията към септември 2016 г. Mukulu се намира в полицейски център за задържане в очакване на съдебния процес срещу него по обвинения във военни престъпления и тежки нарушения на Женевската конвенция съгласно правото на Уганда.
         Допълнителни сведения от описателното обобщение на основанията за включване в списъка, предоставено от Комитета по санкциите:
         По информация от общодостъпни данни и официални източници, включително докладите на експертната група за ДРК към Комитета по санкциите на ООН, г-н Jamil Mukulu е военният ръководител на Алианса на демократичните сили (ADF), чуждестранна въоръжена групировка, действаща на територията на ДРК, и в това си качество възпрепятства разоръжаването, доброволното репатриране и обратното заселване на бойци от ADF, както е предвидено в точка 4(b) от Резолюция 1857 (2008). Експертната група за ДРК към Комитета по санкциите на ООН докладва, че Jamil Mukulu е предоставял материална подкрепа и човешки ресурси на ADF, въоръжена групировка, действаща на територията на ДРК. Според многобройни източници, включително докладите на експертната група за ДРК към Комитета по санкциите на ООН, Jamil Mukulu е осигурявал финансиране, упражнявал е влияние върху политиките на ADF и е бил пряко отговорен за командването и контрола на силите на ADF, включително за контрола над установените връзки с международни терористични мрежи.
         16.   Ignace MURWANASHYAKA

         (известен още като: Dr. Ignace)
         Звание: Д-р
         Длъжност/Чин: председател на Демократичните сили за освобождение на Руанда (FDLR)
         Адрес: Германия (в затвора)
         Дата на раждане: 14 май 1963 г.
         Място на раждане: а) Butera, Руанда, б) Ngoma, Butare, Руанда.
         Гражданство: Руандец.
         Дата на посочване от ООН: 1 ноември 2005 г.
         Други сведения: Арестуван от властите в Германия на 17 ноември 2009 г. и признат за виновен от германски съд на 28 септември 2015 г. като лидер на чуждестранна терористична групировка и за подпомагане на военни престъпления. Осъден на 13 години лишаване от свобода и към юни 2016 г. излежава присъдата си в затвор в Германия. Преизбран за председател на FDLR на 29 ноември 2014 г. за мандат от пет години.
         Допълнителни сведения от описателното обобщение на основанията за включване в списъка, предоставено от Комитета по санкциите:
         Ignace Murwanashyaka е председател на FDLR, който оказва влияние върху политиките на силите на FDLR, една от въоръжените групировки и милиции, посочени в точка 20 от Резолюция 1493 (2003), които участват в трафик на оръжие в нарушение на оръжейното ембарго. Той е поддържал телефонна връзка с военнополевите командири на FDLR (включително по време на масовите убийства в Busurungi през май 2009 г.); давал е военни заповеди на висшето военно командване; участвал е в координирането на трансфера на оръжие и боеприпаси към военните части на FDLR и в предаването на конкретни указания за използването им; и е управлявал големи суми, произтичащи от незаконна продажба на природни ресурси в зони, контролирани от FDLR. Според бюрото на специалния представител на генералния секретар на ООН за децата и въоръжените конфликти той носи отговорност като ръководител в качеството на председател и военен командир на FDLR за набирането и използването на деца от FDLR в Източно Конго. Арестуван е от властите в Германия на 17 ноември 2009 г. и е признат за виновен от германски съд на 28 септември 2015 г. като лидер на чуждестранна терористична групировка и за подпомагане на военни престъпления. Осъден е на 13 години лишаване от свобода и към юни 2016 г. излежава присъдата си в затвор в Германия. Преизбран е за председател на FDLR на 29 ноември 2014 г. за мандат от пет години.
         17.   Straton MUSONI

         (известен още като: IO Musoni)
         Длъжност/Чин: бивш заместник-председател на FDLR
         Дата на раждане: a) 6 април 1961 г., б) 4 юни 1961 г.
         Място на раждане: Mugambazi, Кигали, Руанда.
         Гражданство: Руандец.
         Дата на посочване от ООН: 29 март 2007 г.
         Други сведения: Арестуван от властите в Германия на 17 ноември 2009 г., признат за виновен от германски съд на 28 септември 2015 г. като лидер на чуждестранна терористична групировка и осъден на 8 години лишаване от свобода. Musoni е освободен от затвора веднага след приключване на процеса, след като излежава повече от 5 години от постановената срещу него присъда.
         Допълнителни сведения от описателното обобщение на основанията за включване в списъка, предоставено от Комитета по санкциите:
         Straton Musoni е бил заместник-председател на FDLR, чуждестранна въоръжена групировка, която действа на територията на ДРК. Той възпрепятства разоръжаването и доброволното репатриране или обратното заселване на бойците, които са част от тези групи, в нарушение на Резолюция 1649 (2005). Арестуван е от властите в Германия на 17 ноември 2009 г., признат е за виновен от германски съд на 28 септември 2015 г. като лидер на чуждестранна терористична групировка и е осъден на 8 години лишаване от свобода. Musoni е освободен от затвора веднага след приключване на процеса, след като излежава повече от 5 години от постановената срещу него присъда.
         18.   Jules MUTEBUTSI

         (известен още като: a) Jules Mutebusi, б) Jules Mutebuzi, в) полковник Mutebutsi)
         Дата на раждане: 1964 г.
         Място на раждане: Minembwe, Южно Киву, Демократична република Конго.
         Гражданство: Конгоанец.
         Дата на посочване от ООН: 1 ноември 2005 г.
         Други сведения: Бивш заместник военен регионален командир на 10-и военен регион на FARDC през април 2004 г., освободен за нарушаване на дисциплината. Арестуван от властите в Руанда през декември 2007 г., докато се опитвал да премине през границата на територията на ДРК. Според сведенията е починал на 9 май 2014 г. в Кигали.
         Допълнителни сведения от описателното обобщение на основанията за включване в списъка, предоставено от Комитета по санкциите:
         Jules Mutebutsi се присъединява към други метежници от бившата групировка RCD-G, за да завземе със сила град Bukavu през май 2004 г. Замесен е в получаването на оръжия извън структурите на FARDC и осигуряването на доставки за въоръжените групировки и милиции, упоменати в точка 20 от Резолюция 1493 (2003), в нарушение на оръжейното ембарго. Заема поста заместник военен регионален командир на 10-и военен регион на FARDC до април 2004 г., когато е освободен за нарушаване на дисциплината. Арестуван е от властите в Руанда през декември 2007 г., докато се опитвал да премине през границата на територията на ДРК. Според сведенията е починал на 9 май 2014 г. в Кигали.
         20.   Mathieu Chui NGUDJOLO

         (известен още като: Cui Ngudjolo)
         Гражданство: Конгоанец.
         Адрес: Демократична република Конго
         Дата на раждане: 8 октомври 1970 г.
         Място на раждане: Bunia, провинция Ituri, Демократична република Конго
         Дата на посочване от ООН: 1 ноември 2005 г.
         Други сведения: Арестуван от MONUC в Bunia през октомври 2003 г. Предаден от правителството на ДРК на Международния наказателен съд на 7 февруари 2008 г. Оправдан по всички точки на обвинението от Международния наказателен съд през декември 2012 г., като присъдата е потвърдена от апелативния състав на 27 февруари 2015 г. Ngudjolo подава молба за убежище в Нидерландия, но молбата му е отхвърлена. Депортиран е в ДРК на 11 май 2015 г.
         Допълнителни сведения от описателното обобщение на основанията за включване в списъка, предоставено от Комитета по санкциите:
         Mathieu Chui Ngudjolo е бил началник на щаба на FRPI, оказващ влияние върху политиката и осъществяващ командването и контрола над дейността на силите на FRPI, една от въоръжените групировки и милиции, посочени в точка 20 от Резолюция 1493 (2003), отговорни за трафик на оръжие в нарушение на оръжейното ембарго. Според бюрото на специалния представител на генералния секретар на ООН за децата и въоръжените конфликти той е отговорен за набирането и използването на деца под 15 години в Ituri през 2006 г. Арестуван е от MONUC в Bunia през октомври 2003 г. Впоследствие е предаден от правителството на ДРК на Международния наказателен съд на 7 февруари 2008 г. Оправдан е по всички точки на обвинението от Международния наказателен съд през декември 2012 г., като присъдата е потвърдена от апелативния състав на 27 февруари 2015 г. Ngudjolo подава молба за убежище в Нидерландия, но молбата му е отхвърлена. Депортиран е в ДРК на 11 май 2015 г.
         21.   Floribert Ngabu NJABU

         (известен още като: а) Floribert Njabu Ngabu, б) Floribert Ndjabu, в) Floribert Ngabu Ndjabu).
         Гражданство: Конгоанец, Демократична република Конго, паспорт № OB 0243318
         Дата на раждане: 23 май 1971 г.
         Дата на посочване от ООН: 1 ноември 2005 г.
         Други сведения: Поставен под домашен арест в Киншаса от март 2005 г. за участието на FNI в нарушения на правата на човека. Прехвърлен в Хага на 27 март 2011 г., за да даде свидетелски показания пред Международния наказателен съд по делата срещу Germain Katanga и Mathieu Ngudjolo. През май 2011 г. подава молба за убежище в Нидерландия. През октомври 2012 г. нидерландски съд му отказва убежище. През юли 2014 г. е депортиран от Нидерландия в ДРК, където е задържан.
         Допълнителни сведения от описателното обобщение на основанията за включване в списъка, предоставено от Комитета по санкциите:
         Председател на FNI, една от въоръжените групировки и милиции, посочени в точка 20 от Резолюция 1493 (2003), които участват в трафик на оръжие в нарушение на оръжейното ембарго. Поставен под домашен арест в Киншаса от март 2005 г. за участието на FNI в нарушения на правата на човека. Прехвърлен в Хага на 27 март 2011 г., за да даде свидетелски показания пред Международния наказателен съд по делата срещу Germain Katanga и Mathieu Ngudjolo. През май 2011 г. подава молба за убежище в Нидерландия. През октомври 2012 г. нидерландски съд му отказва убежище; решението понастоящем е в процес на обжалване.
         23.   Felicien NSANZUBUKIRE

         (известен още като: Fred Irakeza)
         Длъжност/Чин: а) командир на подсектор на FDLR-FOCA, б) полковник от FDLR-FOCA
         Адрес: провинция Южно Киву, Демократична република Конго (към юни 2016 г.).
         Дата на раждане: 1967 г.
         Място на раждане: а) Murama, Кигали, Руанда, б) Rubungo, Кигали, Руанда, в) Kinyinya, Кигали, Руанда.
         Гражданство: Руандец.
         Дата на посочване от ООН: 1 декември 2010 г.
         Допълнителни сведения от описателното обобщение на основанията за включване в списъка, предоставено от Комитета по санкциите:
         Felicien Nsanzubukire е наблюдавал и координирал трафика на боеприпаси и оръжие от Обединена република Танзания през езерото Танганайка до частите на FDLR, базирани в зоните Uvira и Fizi в Южно Киву, най-малко между ноември 2008 г. и април 2009 г. Към януари 2016 г. Nsanzubukire е командир на подсектор на FDLR-FOCA в провинция Южно Киву и има чин полковник.
         24.   Pacifique NTAWUNGUKA

         (известен още като: a) Pacifique Ntawungula, б) полковник Omega, в) Nzeri, г) Israel)
         Длъжност/Чин: а) командир на сектор „SONOKI“ на FDLR-FOCA, б) бригаден генерал от FDLR-FOCA
         Адрес: територия Rutshuru, Северно Киву, Демократична република Конго (към юни 2016 г.).
         Дата на раждане: a) 1 януари 1964 г., б) около 1964 г.
         Място на раждане: Gaseke, провинция Gisenyi, Руанда.
         Гражданство: Руандец.
         Дата на посочване от ООН: 3 март 2009 г.
         Други сведения: Преминал военно обучение в Египет.
         Допълнителни сведения от описателното обобщение на основанията за включване в списъка, предоставено от Комитета по санкциите:
         Pacifique Ntawunguka е бил командир на първа дивизия на FOCA, въоръженото крило на FDLR. В качеството си на военен ръководител на чуждестранна въоръжена групировка, която действа на територията на ДРК, той възпрепятства разоръжаването, доброволното репатриране и обратното заселване на бойци в нарушение на точка 4(b) в постановителната част на Резолюция 1857 (2008) на Съвета за сигурност. Според доказателства, проверени от експертната група за ДРК към Комитета по санкциите на Съвета за сигурност на ООН, подробно описани в доклада ѝ от 13 февруари 2008 г., освободени от контрола на FDLR-FOCA момичета са били отвлечени и сексуално насилвани. От средата на 2007 г. FDLR-FOCA, която преди това е набирала момчета в средата или в края на пубертета, насилствено набира младежи от 10-годишна възраст нагоре. Най-малките биват използвани за охрана, а по-големите деца са разполагани на фронтовата линия като войници в нарушение на точка 4(d) и (e) в постановителната част на Резолюция 1857 (2008) на Съвета за сигурност. Преминал военно обучение в Египет.
         Към средата на 2016 г. Ntawunguka е бил командир на сектор „SONOKI“ в провинция Северно Киву.
         26.   Stanislas NZEYIMANA

         (известен още като: a) Deogratias Bigaruka Izabayo, б) Izabayo Deo, в) Jules Mateso Mlamba, г) Bigaruka, д) Bigurura)
         Длъжност/Чин: бивш заместник-командир на FDLR-FOCA.
         Дата на раждане: а) 1 януари 1966 г. б) 28 август 1966 г. в) около 1967 г.
         Място на раждане: Mugusa, Butare, Руанда.
         Гражданство: Руандец.
         Дата на посочване от ООН: 3 март 2009 г.
         Други сведения: Изчезва в Танзания в началото на 2013 г. От юни 2016 г. местонахождението му е неизвестно.
         Допълнителни сведения от описателното обобщение на основанията за включване в списъка, предоставено от Комитета по санкциите:
         Stanislas Nzeyimana е бил заместник-командир на FOCA, въоръженото крило на FDLR. В качеството си на военен ръководител на чуждестранна въоръжена групировка, която действа на територията на ДРК, той възпрепятства разоръжаването, доброволното репатриране и обратното заселване на бойци в нарушение на точка 4(b) в постановителната част на Резолюция 1857 (2008) на Съвета за сигурност. Според доказателства, проверени от експертната група за ДРК към Комитета по санкциите на Съвета за сигурност на ООН, подробно описани в доклада ѝ от 13 февруари 2008 г., освободени от контрола на FDLR-FOCA момичета са били отвлечени и сексуално насилвани. От средата на 2007 г. FDLR-FOCA, която преди това е набирала момчета в средата или в края на пубертета, насилствено набира младежи от 10-годишна възраст нагоре. Най-малките биват използвани за охрана, а по-големите деца са разполагани на фронтовата линия като войници в нарушение на точка 4(d) и (e) в постановителната част на Резолюция 1857 (2008) на Съвета за сигурност.
         Nzeyimana изчезва в Танзания в началото на 2013 г. и към юни 2016 г. местонахождението му е неизвестно.
         28.   Jean-Marie Lugerero RUNIGA

         (известен още като: Jean-Marie Rugerero)
         Длъжност/Чин: председател на M23.
         Адрес: Rubavu/Mudende, Руанда.
         Дата на раждане: a) около 1960 г., б) 9 септември 1966 г.
         Място на раждане: Bukavu, Демократична република Конго.
         Дата на посочване от ООН: 31 декември 2012 г.
         Други сведения: Влязъл на територията на Република Руанда на 16 март 2013 г. Към 2016 г. пребивава в Руанда. През юни 2016 г. участва в създаването на нова конгоанска политическа партия — Съюз за спасението на народа (Alliance pour le Salut du Peuple, ASP).
         Допълнителни сведения от описателното обобщение на основанията за включване в списъка, предоставено от Комитета по санкциите:
         В документ от 9 юли 2012 г., подписан от ръководителя на М23 Sultani Makenga, се посочва, че Runiga е координатор на политическото крило на М23. Според документа назначението на Runiga е било продиктувано от необходимостта да се осигури видимост на каузата на М23. В материали, публикувани на уебсайта на М23, Runiga се определя и като „председател“ на групата. Ръководната му роля се потвърждава в доклада на експертната група от ноември 2012 г., в който Runiga се посочва като „ръководител на М23“.
         Съгласно окончателния доклад на експертната група от 15 ноември 2012 г., Runiga е оглавил делегация, пътувала на 29 юли 2012 г. до Кампала, Уганда, за да утвърди програмата от 21 точки на движението М23 преди очакваните преговори в рамките на Международната конференция за региона на Големите езера. Съгласно информация на BBC от 23 ноември 2012 г., М23 се създава вследствие на протестите на бивши членове на CNDP, включени във FARDC, срещу тежките условия и лошото заплащане, както и срещу непълното спазване на договореностите от 23 март 2009 г. за мир между CNDP и ДРК, довели до присъединяването на CNDP към FARDC. Движението М23 е участвало активно във военни операции с цел да поеме контрола върху територия в източната част на ДРК, съгласно доклада на IPIS от ноември 2012 г. М23 и FARDC са водили сражения за контрол над няколко града и селища в източната част на ДРК на 24 и 25 юли 2012 г.; на 26 юли 2012 г. М23 напада FARDC в Rumangabo; на 17 ноември 2012 г. М23 е прогонило FARDC от Kibumba; а на 20 ноември 2012 г. М23 е поело контрола над Goma. Според доклада на експертната група от ноември 2012 г. няколко бивши бойци от М23 твърдят, че ръководители на М23 безцеремонно са екзекутирали десетки деца, които са се опитали да избягат, след като са били наети като деца войници в М23. Според доклада на организацията „Human Rights Watch“ (HRW) от 11 септември 2012 г., руандец на 18 години, избягал, след като е бил насилствено нает в Руанда, е посочил пред HRW, че е бил свидетел на екзекуцията на шестнадесетгодишно момче от неговия отряд в М23, което се е опитало да избяга през юни. Момчето е било заловено и пребито до смърт от бойци на М23 в присъствието на останалите наемници. Съгласно тези твърдения командирът на М23, който е разпоредил убийството на момчето, посочил пред останалите наемници „[той] искаше да ни изостави“ като обяснение за причината за убийството. В доклада се посочва също, че според твърденията на очевидци най-малко тридесет и трима нови наемници и други бойци на М23 са били безцеремонно екзекутирани, когато са се опитали да избягат. Някои от тях са били вързани и застреляни в присъствието на други наемници като пример за наказанието, което биха могли да получат. Един от младите наемници е разказал пред HRW: „[когато бяхме в М23, те казаха, че [имаме избор] и бихме могли да останем с тях или да умрем. Много хора се опитаха да избягат. Някои от тях биваха открити и незабавно намираха смъртта си“.
         Runiga е влязъл на територията на Република Руанда на 16 март 2013 г. при Gasizi/Rubavu. Към средата на 2016 г. Runiga пребивава в Руанда. През юни 2016 г. той участва в създаването на нова конгоанска политическа партия — Съюз за спасението на народа (Alliance pour le Salut du Peuple, ASP).
         30.   Bosco TAGANDA

         (известен още като: a) Bosco Ntaganda, б) Bosco Ntagenda, в) General Taganda (генерал Taganda), г) Lydia (когато е част от APR), д) Terminator, е) Tango Romeo (кодово название), ж) Romeo (кодово название), з) Майора)
         Адрес: Хага, Нидерландия (към юни 2016 г.)
         Дата на раждане: между 1973 г. и 1974 г.
         Място на раждане: Bigogwe, Руанда.
         Гражданство: Конгоанец.
         Дата на посочване от ООН: 1 ноември 2005 г.
         Други сведения: Роден в Руанда, като дете се премества в Nyamitaba, територия Masisi, Северно Киву. След мирните споразумения от Ituri е издигнат в чин бригаден генерал от FARDC с президентски декрет от 11 декември 2004 г. Бивш началник на щаба на CNDP, а след ареста на Laurent Nkunda през януари 2009 г. става военен командир на CNDP. От януари 2009 г. фактически е заместник-командващ на последователните операции срещу FDLR „Umoja Wetu“, „Kimia II“ и „Amani Leo“ в Северно и Южно Киву. През март 2013 г. влиза в Руанда, а на 22 март доброволно се предава на представителите на Международния наказателен съд в Кигали. Предаден е на Международния наказателен съд в Хага, Нидерландия. На 9 юни 2014 г. Международният наказателен съд потвърждава 13 от повдигнатите срещу него обвинения във военни престъпления и пет от обвиненията в престъпления против човечеството; съдебният процес срещу него започна през септември 2015 г.
         Допълнителни сведения от описателното обобщение на основанията за включване в списъка, предоставено от Комитета по санкциите:
         Bosco Taganda е бил военен командир на UPC/L, който оказва влияние върху политиката и осъществява командването и контрола над дейностите на силите на UPC/L, една от въоръжените групировки и милиции, посочени в точка 20 от Резолюция 1493 (2003), които участват в трафик на оръжие в нарушение на оръжейното ембарго. През декември 2004 г. е назначен с чин генерал във FARDC, но отказва повишението си, като остава извън FARDC. Според бюрото на специалния представител на генералния секретар на ООН за децата и въоръжените конфликти той е отговорен за набиране и използване на деца в Ituri през 2002 и 2003 г., както и носи отговорност пряко и/или като командващ за 155 случая на набиране и използване на деца в Северно Киву от 2002 до 2009 г. Като началник на щаба на CNDP е отговорен пряко и в качеството си на командващ за масовите убийства в Kiwanja през ноември 2008 г.
         Роден в Руанда, като дете се премества в Nyamitaba, в територията Masisi, провинция Северно Киву. През юни 2011 г. пребивава в Goma и притежава големи земеделски стопанства в района Ngungu, територия Masisi, провинция Северно Киву. След мирните споразумения от Ituri е издигнат в чин бригаден генерал от FARDC с президентски декрет от 11 декември 2004 г. Бил е началник на щаба на CNDP, а след ареста на Laurent Nkunda през януари 2009 г. става военен командир на CNDP. От януари 2009 г. фактически е заместник-командващ на последователните операции срещу FDLR „Umoja Wetu“, „Kimia II“ и „Amani Leo“ в провинциите Северно и Южно Киву. През март 2013 г. влиза в Руанда, на 22 март доброволно се предава на представителите на Международния наказателен съд в Кигали, след което е прехвърлен в Международния наказателен съд в Хага, Нидерландия. На 9 юни 2014 г. Международният наказателен съд потвърждава 13 от повдигнатите срещу него обвинения във военни престъпления и пет от обвиненията в престъпления против човечеството. Съдебният процес започна през септември 2015 г.
         б)   Списък на образуванията, посочени в членове 2 и 2a.
         1.   Алианс на демократичните сили (ADF)

         (известен още като: а) Обединени демократични сили — Национална армия за освобождение на Уганда (Forces Democratiques Alliees — Armee Nationale de Liberation de l'Ouganda); б) ADF/NALU; в) NALU)
         Адрес: провинция Северно Киву, Демократична република Конго.
         Дата на посочване от ООН: 30 юни 2014 г.
         Други сведения: Основателят и ръководител на ADF, Jamil Mukulu, е арестуван в Дар ес Салам, Танзания, през април 2015 г. По-късно, през юли 2015 г., е екстрадиран в Кампала, Уганда. Има сведения, че към юни 2016 г. Mukulu се намира в полицейски център за задържане в очакване на съдебния процес срещу него.
         Допълнителни сведения от описателното обобщение на основанията за включване в списъка, предоставено от Комитета по санкциите:
         Алиансът на демократичните сили (ADF) е създаден през 1995 г. и е разположен в планинската погранична зона между ДРК и Уганда. Според окончателния доклад от 2013 г. на експертната група за Демократична република Конго на Организацията на обединените нации, в който се цитират длъжностни лица на Уганда и източници от ООН, през 2013 г. ADF предполагаемо разполага с 1 200—1 500 въоръжени бойци, разположени в североизточната част на територията Beni в провинция Северно Киву, близо до границата с Уганда. Според оценката на същите източници членовете на ADF общо — включително жените и децата — наброяват между 1 600 и 2 500 души. Поради офанзивните военни операции на въоръжените сили на ДРК (FARDC) и Мисията на Организацията на обединените нации за стабилизиране в ДРК (MONUSCO), проведени през 2013 г. и 2014 г., ADF е разпръснал бойците си в многобройни по-малки бази и е преместил жените и децата в зони на запад от Beni и по границата между Итури и Северно Киву. Военният командир на ADF е Hood Lukwago, а върховният му ръководител е лицето Jamil Mukulu, на което са наложени санкции.
         ADF е извършил тежки нарушения на международното право и на Резолюция 2078 (2012) на Съвета за сигурност на ООН, включително както е изложено подробно по-долу.
         ADF е набирал и използвал деца войници в нарушение на приложимото международно право (Резолюция на Съвета за сигурност на ООН, точка 4(d)).
         В окончателния доклад на експертната група от 2013 г. се посочва, че групата е провела разговори с трима бивши бойци от ADF, които са избягали през 2013 г. и които описват как ADF набира хора в Уганда, като ги подмамва в ДРК с фалшиви обещания за работа (за възрастните) и безплатно образование (за децата), след което ги принуждава да се присъединят към ADF. Според същия доклад бившите бойци от ADF са разказали пред експертната група, че групите за обучение на ADF обикновено включват пълнолетни мъже и момчета, а две момчета, които са избягали от ADF през 2013 г., са разказали пред експертната група, че са получили военно обучение от ADF. Докладът на експертната група съдържа и описание на обучение на ADF, направено от „бившо дете войник от ADF“.
         Според окончателния доклад на експертната група от 2012 г., сред наемниците на ADF има деца, както свидетелства случаят с кадър на ADF, набиращ наемници, който е бил заловен през юли 2012 г. от властите на Уганда в Kasese, докато се е придвижвал към ДРК, придружен от шест млади момчета.
         Конкретен пример за това, че ADF набира и използва деца, има в писмо с дата 6 януари 2009 г., изпратено от бившия директор за Африка на Human Rights Watch, Georgette Gagnon, до бившия министър на правосъдието на Уганда, Kiddhu Makubuyu, в което се заявява, че през 2000 г. момче на име Bushobozi Irumba е било отвлечено от ADF на деветгодишна възраст. От него се е изисквало да осигурява транспорт и други услуги на бойците от ADF.
         Освен това в „The Africa Report“ се цитират твърдения, че според сведенията ADF набира за деца войници деца на едва десетгодишна възраст, и се предават думите на говорителя на Отбранителните сили на народа на Уганда (UPDF), който заявява, че UPDF са спасили 30 деца от тренировъчен лагер на остров Buvuma в езерото Виктория.
         ADF също е извършил многобройни нарушения на международно признатите права на човека и международното хуманитарно право срещу жени и деца, включително убийства, осакатяване и сексуално насилие (Резолюция на Съвета за сигурност на ООН, точка 4(e)).
         Според окончателния доклад на експертната група от 2013 г., през 2013 г. ADF е нападнал многобройни села, което е станало причина над 66 000 души да избягат в Уганда. Тези нападения са обезлюдили обширна зона, която оттогава е под контрола на ADF, който я държи чрез отвличане и убийства на хората, които се завръщат в родните си села. От юли до септември 2013 г. ADF е обезглавил най-малко петима души в областта Kamango, разстрелял е още няколко и е отвлякъл десетки. Тези действия тероризират местното население и възпират хората да се завръщат у дома.
         Global Horizontal Note — механизъм за наблюдение и докладване на тежки престъпления срещу деца по време на въоръжени конфликти — уведоми работната група на Съвета за сигурност по въпросите на децата и въоръжените конфликти, че по време на наблюдавания период октомври—декември 2013 г. ADF носи отговорност за 14 от 18-те документирани смъртни случая на деца, включително при инцидент на 11 декември 2013 г. на територията Beni, Северно Киву, когато ADF е нападнал селото Musuku, убивайки 23 души, включително 11 деца (три момичета и осем момчета) на възраст от два месеца до 17 години. Всички жертви са били тежко осакатени с мачете, включително две деца, които са преживели нападението.
         В доклада на генералния секретар от март 2014 г. относно сексуалното насилие, свързано с конфликти, образуванието „Алианс на демократичните сили — Национална армия за освобождение на Уганда“ е включено в списъка на „страни, за които има основателни подозрения, че извършват или са отговорни за изнасилвания и други форми на сексуално насилие в случаи на въоръжен конфликт.“
         ADF е участвал и в нападения срещу мироопазващите сили на MONUSCO (Резолюция на Съвета за сигурност на ООН, точка 4(i)).
         На последно място, мисията на Организацията на обединените нации за стабилизиране в Демократична република Конго (MONUSCO) е докладвала, че ADF е извършил най-малко две нападения срещу мироопазващите сили на MONUSCO. Първото, на 14 юли 2013 г., е било нападение над патрул на MONUSCO по пътя между Mbau и Kamango. Това нападение е подробно описано в окончателния доклад на експертната група от 2013 г. Второто нападение е извършено на 3 март 2014 г. Превозно средство на MONUSCO е било нападнато с гранати на десет километра от летище Mavivi в Beni, при което са били ранени петима членове на мироопазващите сили.
         Основателят и ръководител на ADF Jamil Mukulu (CDi.015) е арестуван в Дар ес Салам, Танзания, през април 2015 г. По-късно, през юли 2015 г., е екстрадиран в Кампала, Уганда. Към юни 2016 г. той се намира в полицейски център за задържане в очакване на съдебния процес срещу него.“


title: Регламент за изпълнение (ЕС) 2017/183 на Комисията от 27 януари 2017 година относно класирането на някои стоки в Комбинираната номенклатура

text:
                  3.2.2017

                  BG

                  Официален вестник на Европейския съюз

                  L 29/16

            РЕГЛАМЕНТ ЗА ИЗПЪЛНЕНИЕ (ЕС) 2017/183 НА КОМИСИЯТА
      от 27 януари 2017 година
      относно класирането на някои стоки в Комбинираната номенклатура
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
      като има предвид, че:

                  (1)

                  С цел да се осигури еднакво прилагане на Комбинираната номенклатура, определена в приложението към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.

                  (2)

                  Общите правила за тълкуване на Комбинираната номенклатура са определени с Регламент (ЕИО) № 2658/87. Тези правила се прилагат също така и към всяка друга номенклатура, която изцяло или частично се основава на нея, или с която се добавят допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.

                  (3)

                  В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.

                  (4)

                  Целесъобразно е да се предвиди, че обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, следва да може да продължи да бъде ползвана от титуляря за известен период от време в съответствие с член 34, параграф 9 от Регламент (ЕС) № 952/2013. Този период следва да бъде определен на три месеца.

                  (5)

                  Мерките, предвидени в настоящия регламент, са в съответствие със становището на Комитета по Митническия кодекс,

            ПРИЕ НАСТОЯЩИЯ РЕГЛАМЕНТ:
      Член 1
      Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
      Член 2
      Обвързващата тарифна информация, която не е в съответствие с настоящия регламент, може да продължи да бъде ползвана съгласно член 34, параграф 9 от Регламент (ЕС) № 952/2013 за срок от три месеца след датата на влизане в сила на настоящия регламент.
      Член 3
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 27 януари 2017 година.

               За Комисията,

               от името на председателя,

            Stephen QUEST

               Генерален директор

               Генерална дирекция „Данъчно облагане и митнически съюз“

         (1)  ОВ L 269, 10.10.2013 г., стр. 1.

         (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).

         ПРИЛОЖЕНИЕ

                     Описание на стоките

                     Класиране (код по КН)

                     Основания

                     (1)

                     (2)

                     (3)

                     Артикул (така наречената „настилка татами тип пъзел“), изработен от EVA (съполимер на етилен и винилацетат) и оформен като отделни плочи с размери 100 × 100 cm с нехлъзгава повърхност и дебелина приблизително 3 cm. Плочите имат система за взаимно захващане на принципа на пъзелите, поставят се устойчиво върху друга повърхност и така образуват настилка.
                     Артикулът е предназначен да поглъща удари, породени при различни спортни дейности (например йога, гимнастика или бойни изкуства) посредством клетъчната структура на настилката, така че да се предпазва човешкото тяло. „Настилката тип пъзел“ е предназначена също да служи като изолация срещу шум, топлина и влага. Тя служи за предпазване от увреждане на повърхността под нея, както и за предпазване на хора, извършващи и други дейности, когато се използва например в детски ясли или от артисти.
                     Вж. изображението (*1)

                     3918 90 00

                     Класирането се определя от общи правила 1 и 6 за тълкуване на Комбинираната номенклатура и от текста на кодове по КН 3918  и 3918 90 00 .
                     Класирането в позиция 9506  като артикули и съоръжения за физическа култура, гимнастика, атлетика, други видове спорт или игри на открито се изключва, тъй като тази несглобена пластмасова подова настилка е предназначена да се използва не само при спортуване, но също и за предпазване на повърхности и предпазване на хора, извършващи други дейности.
                     Поради това този артикул следва да се класира в съответствие с материала, от който се състои (пластмаса).
                     Следователно той трябва да бъде класиран като пластмасова подова настилка по код по КН 3918 90 00 .

            (*1)  Изображението е само за информация.